[{"text_idx": "#000004", "text": "Prezensa forsa F-FDTL ho PNTL lori mos traumatiku, komunidade sira tauk wainhira elementu ruma husi F-FDTL no PNTL liu iha sira nia uma oin ka iha sira nia bairu no ema oin foun ruma tama iha sira nia suku. Komunidade sira lamenta tebes prezensa F-FDTL ho PNTL konsidera hanesan sira kriminozu ka traidor ba nasaun tanba ne\u2019e hatun forsa polisia no militar hodi halo mal-tratamentu hasoru sira."}, {"text_idx": "#000006", "text": "Fundasaun Mahein nia monitorizasaun hare\u2019e mos katak prezensa KOK halo komunidade senti moris ameasadu hanesan preoukupasaun husi Assosiacao Veteranus husi Uatocarbau, Baguia, Viqueque no Lakluta ne\u2019ebe\u0301 hatama keixa ba Ministeriu Pu\u0301bliku relasiona ho prezensa KOK ne\u2019ebe\u0301 halo tratamentu ladiak. Tanba konsidera atuasaun F-FDTL no PNTL ne\u2019e la\u2019os ezekuta rezolusaun atu reintegra komunidade maibe halo agresaun fiziku relasiona ho problema privadu ne\u2019ebe\u0301 durante ne\u2019e iha entre sira."}, {"text_idx": "#000007", "text": "Maibe, situasaun komunidade sira ne\u2019e la hetan atensaun husi orgaun Estadu sira hanesan Parlamentu Nasional nu\u2019udar orgaun fiskalizador. Tuir lolos Parlamentu Nasional nu\u2019udar reprezentante povu hahu ona fiskaliza ba lala\u2019ok operasaun konjunta ne\u2019ebe\u0301 to\u2019o ohin loron sai preoukupasaun pu\u0301bliku relasiona ho ema sivil barak maka sai vitima husi operasaun refere. Realidade to\u2019o ohin loron Parlamentu Nasional kontinua subar-an husi komunidade no taka tilun no halo finzi la rona komunidade nia halerik no situasaun siguransa ne\u2019ebe\u0301 sira hasoru dadaun ne\u2019e."}, {"text_idx": "#000008", "text": "Nune\u2019e mos Provedoria Diretus Humanus no Justisa \u2013 PDHJ ne\u2019ebe\u0301 nu\u2019udar instituisaun Estadu hodi tau matan no bale/tane asuntu diretus umanus la foti kazu ida hasoru hahalok membru operasaun konjunta ne\u2019ebe\u0301 halo violasaun diretus umanus durante ne\u2019e. Maibe nonok deit no halo an sai hanesan pro-Governu ninia poli\u0301tika no Parlamentu Nasional ne\u2019ebe\u0301 hasai rezolusaun hodi hamosu operasaun.Aktu apatizmu komesa ataka instituisaun PDHJ hodi hadook an husi komunidade no sai fali adovokasia ba diretu Governu no PN hodi hamosu rezolusaun."}, {"text_idx": "#000009", "text": "Tuir Fundasaun Mahein nia hanoin katak atu sala ka los, ilegal ka la ilegal organizasaun KRM no CPD-RDTL ne\u2019e sei define iha koridor juridiku nian maibe nu\u2019udar sidadaun membru husi organizasaun rua ne\u2019e iha diretu Konstitusional hodi hetan tratamentu ne\u2019ebe\u0301 diak nu\u2019udar sidadaun. Liu-liu tratamentu husi orgaun Estadu hanesan Parlamentu Nasional no instituisaun PDHJ."}, {"text_idx": "#000010", "text": "Ho ida ne\u2019e, Fundasaun Mahein rekomenda ba Parlamentu Nasional no PDHJ atu halo monitorizasaun no fiskaliza ba sitausaun atual ne\u2019ebe\u0301 komunidade infrenta iha baze relasiona ho operasaun konjunta atu nune\u2019e bele rona preoukupasaun komunidade sira kona-ba\u0301 operasaun konjunta ne\u2019ebe\u0301 halo sira sai vitima no senti moris ladun seguru."}, {"text_idx": "#000011", "text": "Komunidade sira, liu-liu vitima sira ne\u2019ebe\u0301 nu\u2019udar membru CPD-RDTL no KRM ejize atu prosesu sira nia kazu ba iha tribunal atu nune\u2019e bele hetan justisa no lia los, labele halo kapturasan, detein no halo agresaun fiziku deit depoi husik fali maibe tenki lori sira ba iha dalan justisa wainhira konsidera sira nia movimentu ne\u2019e kontra Estadu no nasaun."}, {"text_idx": "#000013", "text": "ami hein dt prosesu nbe lao nee.."}, {"text_idx": "#000014", "text": "Leave a Reply Cancel reply"}, {"text_idx": "#000015", "text": "Your email address will not be published. Required fields are marked *"}, {"text_idx": "#000022", "text": "Depois Eleisaun Parlamentu hala\u2019o iha loron 22 Julu, kompozisaun ba governu foun mai ne\u2019e seidauk klaru liga ho partidu sira ne\u2019ebe mak sei halo koligasaun. Fundasaun Mahein hakarak salienta katak"}, {"text_idx": "#000026", "text": "FM hala\u2019o nia Board Diretores Dahuluk iha 2023\nMaljestaun movimentu vei\u0301kulu no halai kareta arbiru: impaktu ba seguransa pu\u0301blika no dezenvolvimentu ekono\u0301miku\nReativa membru PNTL reformadu hafraku integridade setor seguransa\n\u201cTimor-Leste atu falla\u201d: tebes ka lae?\nIntegrasaun Timor-Leste ba ASEAN ho Arte Diplomasia"}]